Tawtee e foolotiro tafugol « Meme » ngol ka Ɗemɗe Neeniije
Musiɗɓe tedduɓe, juurotooɓe Misiide, Men hewtidii hannde kadi e kumpital mawngal, kumpital ɓamtaare Fulfulde, e jurol gannde kese. Wano woowiri non, tuma kala, men humpitay on ka ɗemngal men ngal naatiri e Jokkito »
UNESCO humpitii tiitoonde ñalaande winndere ɗemɗe neeniije ɗen 21 Fabraa’iru 2017!
Fii mawningol ñalaande Hakkunde-leyɗeere wonande Ɗemɗe Muynaaɗe Ɗen ñalnde 21 Fabraa’iru 2017, UNESCO, fedde kippunde nden fii ɗuuɗal pine e ɗemɗe.. ka aduna, okkuɓe kadi ñalaande 21 Fabraa’iru nden e hitaande kala, Jokkito »
Fabraa’iru hewtii, lewru ɗemɗe neeniije !
Banndiraaɓe tedduɓe, E hitaande 2014 nden, men yowuno winndannde ka Misiide ɗoo, nodditugol on mawningol haala men muynaaka kan battane ñalnde 21 Fabraa’iru wondude e https://fr.globalvoices.org fewndo nde ɓe fewtinirnoo men lamnde Jokkito »
Ko teddungal e mon, facebook wowlii pular
Waɗii duuɓi tati e ko fawi, gila yarlitiiɓe men fuɗɗii firde laylatol renndo ngol facebook e Fulfulde. Ko ɓaawo nde yimɓe maghribi ɓen newnananoo huutorde ɗemngal Tamazight ngal 2013 woni ko fewjooɓe facebook Jokkito »
Fulfulde, ko ɗemngal layungal
Ñalnde 16 setto (suwen) 2016, gooto e blogooɓe mondoblog yowuno winndannde ka lowre mun doudoufine.mondoblog.org, o tiitori nde : « Faransee, ngal ɗemngal battingal e Pular ». Mo janngii winndannde nden, o fellitay wonde ɗemngal Jokkito »
Monthly Archives: février 2015
Ciimtol ñalaande Pinal 1: « Ɗemngal e Pinal Pulaar e ɗemɗe Afrik goɗɗe », keer 24/02/2015
Jaŋngooɓe Misiide tedduɓe, ñannde 10 Sanwiyee yawtunde, hari miɗen hollitira on (ka faransiire) kumpital faale Tabital Pulaaku Leyɗe Arab yuɓɓugol ñalaande Pinal aranal e tiitoonde: « Ɗemngal e Pinal Pulaar e Ɗemɗe Afrik goɗɗe » e nder lewru Fabraa’iru ndun 2015. Haray non e bawgal Alla, ndee ñalaande mawnde yuɓɓano lesdi Misra/Keer ñannde 24/02/2015 on ka jaŋngirde wiɗtooji Afrik nde Jaaɓi haaɗtirde Keer (Université du Caire), e tawtoral yaakoraaɓe (Ambassadeurs) lesɗe Gine, Senegaal, Kamaru, wondude e gardiiɓe jaŋngirde wiɗtooji Afrik, Jaaɓi-haaɗtirde Keer ɓe ɓen.
Ko wano non kadi Fulɓe ɗuuɗuɓe, e Afriknaaɓe ngonɓe Misra, kañum e Arabeeɓe hittinɓe fii wiɗtooji Afrik tawtorano nden ñalaande.
Ñallal ngal feccaa e jonndeeji tati:
Saakital « propagation » ɗemɗe winndere nden ka twitter
Musiɗɓe tedduɓe, hannki wa nii, hari miɗen mawnina ñalgu ɗemɗe neeniije ɗen (21 Fabraa’iru) hikka ka jowlol enternet. Ɗum non ko eɓɓoore nde Insitut des langues vivantes e wallondiral Rising Voices, Living Tongues Institute wondude e Global Voices; ɓee ɗoo fof imminorno hikka kadi fampagol « Twitte » e ɗemɗe neeniije ɗen.
« Twitten » ka ɗemngal men, ñalngu ɗemɗe neeniije (21 Fabraa’iru)
Banndiraaɓe tedduɓe, humpitiiɓe fii ɗemɗe winndere nden hollii e gannde maɓɓe, wonde e nder 7 000 ɗemɗe wowleteeɗe ɗen ka aduna, ko seeɗa e majje woni yiilaade ka jowlol enternet. Lowre dinngiral renndo (Réseau Social) Twitter nder e yaajude mun, ko ɗemnɗe jeetati tan/pet wonaa ngudireede ton ko ɗuuɗi.
Buubakar « Copa » Bari, jaambaaro Ngenndiiji Afrik « CAN » 2015
Ko hikka woni laawol 30 ɓol ko Afrik foolondirta e lato mullere (balon), ko eɓɓanoo yuɓɓeede ka laamateeri Marok, egginiraa Gine Fotondirndi (Guinée Equatorial). Ɓaawo foolontori juutungo hakkunde lesɗe tawaaɗe, ko koddiwaar e Gana woni ko hawroynoo ka timmoode (finale), e Alarbaare nden ñannde 27 Sanwiyee 2015..
Ko non GENO on muuyirnoo yo Koddiwaar heɓtu kopuuru (coupe) CAN 2015 ndun e battane latere warjitorde (penalty) nde hiwoowo-loggi (gardien) on Kopa Bari naadi. Koddiwaar fooli heɓti kopuuru CAN 2015 ndun sabu Kopa Bari.
Ko hombo woni Kopa BARI?
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn kor_Hang fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn wol_Latn fuv_Latn fuv_Latn fuv_Latn